The Italian Job
<s>The Italian Job (), u bivšoj Jugoslaviji prikazan pod naslovom Posao u Italiji, je britanski akcijski film snimljen 1969. godine u režiji Petera Collinsona, poznat kao jedno od klasika žanra i najpopularnijih ostvarenja britanske kinematografije.</s>

<s>Protagonist, čiji lik tumači Michael Caine je profesionalni londonski kriminalac koji nakon izlaska iz zatvora doznaje za plan za spektakularnu pljačku u Torinu koji je izradio njegov italijanski kolega i prijatelj prije nego što ga je likvidirala lokalna mafija.</s><s>Radnja prikazuje kako ga odlučuje izvesti, pri čemu mu pomoć iz zatvora pruža londonski gangsterski bos (čiji lik tumači Noël Coward), ali mu se suprostavljaju mafijaši (čijeg šefa tumači Raf Vallone).</s>

<s>Scenario za The Italian Job je napisao Troy Kennedy Martin i na njega je u znatnoj mjeri uticao antiestablišmentski duh tadašnjeg doba, ali i ironično prikazivanje britanskih kriminalaca kao patriota koji se sa njihovim italijanskim kolegama nadmeću poput fudbalskih reprezentacija.</s><s>Film je također prožet sa dosta humora, a tome je doprinio i angažman popularnog komičara Bennyja Hilla kome je relativno malena, ali upečatljiva uloga profesora angažiranog za pomoć pri pljački bila jedan od najistaknutijih filmskih nastupa u karijeri.</s><s>The Italian Job je, međutim, daleko snažniji dojam napravio antologijskim akcijskim scenama vožnje Mini Cooperima torinskim ulicama, ali isto tako antologijskom završnom scenom koja predstavlja jedan od najspektakularnjih cliffhangera u historiji filmske umjetnosti.</s>

<s>The Italian Job je godine 2003. dobio svoj remake u obliku istoimenog hollywoodskog filma, a 2012. je u Bollywoodu snimljena verzija pod naslovom Players.</s>

<s>Uloge</s>

<s>Michael Caine ...</s><s>Charlie Croker
Noël Coward ...</s><s>Mr. Bridger
Benny Hill ...</s><s>Profesor Simon Peach
Raf Vallone ...</s><s>Altabani
Tony Beckley ...</s><s>Camp Freddie
Rossano Brazzi ...</s><s>Roger Beckermann
Maggie Blye ...</s><s>Lorna
Irene Handl ...</s><s>Miss Peach
John Le Mesurier ...</s><s>Upravnik zatvora
Fred Emney ...</s><s>Birkinshaw
John Clive ...</s><s>Garage manager
Graham Payn ...</s><s>Keats
Michael Standing ...</s><s>Arthur
Stanley Caine ...</s><s>Coco
Barry Cox ...</s><s>Chris 
Harry Baird ...</s><s>Big William
George Innes ...</s><s>Bill Bailey
John Forgeham ...</s><s>Frank
Robert Powell ...</s><s>Yellow</s>

<s>Derek Ware ...</s><s>Rozzer
Frank Jarvis ...</s><s>Roger
David Salamone ...</s><s>Dominic
Richard Essame ...</s><s>Tony
Mario Valgoi ...</s><s>Manzo
Renato Romano ...</s><s>Cosca
Franco Norvelli ...</s><s>Altabanijev vozač
Robert Rietti ...</s><s>Šef policije
Timothy Bateson ...</s><s>Zubar
David Kelly ...</s><s>Vicar
Arnold Diamond ...</s><s>Viši službenik u kompjuterskoj sobi
Simon Dee ...</s><s>Proizvođač košulja
Alistair Hunter ...</s><s>Warder (kino)
Lana Gatto ...</s><s>Mrs.</s><s>Cosca
John Morris ...</s><s>Standin 
Louis Mansi ...</s><s>Službenik u kompjuterskoj sobi
Henry McGee ...</s><s>Krojač
Lelia Goldoni ...</s><s>Mrs Beckermann</s>

<s>Noël Coward, koji tumači lik Bridgera, bio je krsni kum režisera Petera Collinsona.</s><s>Lik Bridgerovog pomoćnika Keatsa je tumačio Graham Payn, Cowardov dugogodišnji partner.</s><s>Lana Gatto je bila umjetničko ime Hazel Collinson, supruge Petera Collinsona.</s><s>Stanley Caine, brat Michaela Cainea se pojavljuje u ulozi jednog od članova Crockerove bande.</s><s>Jednog od njenih članova tumači i Robert Powell u svojoj prvoj filmskoj ulozi.</s><s>Frank Kelly se, također u prvoj filmskoj ulozi, pojavljuje kao jedan od zatvorskih čuvara.</s><s>Američki distributer Paramount je, pak, htio da glavnu ulogu umjesto Cainea tumači Robert Redford.</s>

<s>Izvori</s>

<s>Vanjske veze
 
 
 
 Welcome to TheItalianJob.com
 Film Locations used in The Italian Job</s>

<s>Britanski filmovi
Akcije (filmovi)
Kriminalistički filmovi
Filmovi potjere
Pljačkaški filmovi
Authority control 2</s>

